钦定古今图书集成/理学汇编/文学典/第059卷 > 赵嘏
## 钦定古今图书集成/理学汇编/文学典/第059卷 > 赵嘏

按《江南通志》：赵嘏，字承祐，楚州山阳人。杜紫微见其
《早秋》诗，吟咏不已，因称为赵倚楼。又赠以诗曰：“今代
风骚将，谁登李杜坛？”为名流赏异如此。宣宗尝索嘏
诗首卷，题秦皇云：“徒知六国随斤斧，莫有群儒定是
非。”不悦，由是功名不显。卒于渭南尉。

按《全唐诗话》：嘏字承祐，曾有诗曰：“早晚粗酬身事了，
水边归去一闲人。”果卒于渭南尉。嘏尝家于浙西，有
美姬惑之，洎计偕。会中元鹤林之游，浙帅窥其姬，遂
奄有之。明年，嘏及第，因以一绝箴之曰：“寂寞堂前日
又曛，阳台去作不归云：当时闻说沙吒利，今日青娥
属使君。”浙帅不自安，遣一介归之。嘏方出关，逢于横
“《水驿》，姬抱嘏恸哭而卒。”葬于《横水之阳》。

按《摭言》：杜紫微《览赵渭南卷》诗云：“残星几点雁横塞，
长笛一声人倚楼。”因目嘏为“赵倚楼。”复赠诗曰：“今代
风骚将，谁登李杜坛。灞陵鲸海动，翰苑鹤天寒。”